અમદાવાદ: આજે શરૂઆતે જ શેરબજાર નીચા ગેપથી ખૂલ્યું હતું. બીએસઇ સેન્સેક્સ ૨૩૫.૧૩ પોઇન્ટના ઘટાડે ૨૭,૮૫૭, જ્યારે એનએસઇ નિફ્ટી ૬૭ પોઇન્ટા ઘટાડે ૮,૬૨૩ પોઇન્ટની સપાટીએ ટ્રેડિંગમાં જોવા મળી હતી. ખાસ કરીને બેન્કિંગ સ્ટોક્સમાં ભારે વેચવાલી જોવા મળી હતી. આજે શરૂઆતે એક્સિસ બેન્કના શેરમાં ૬.૫૦ ટકા, જ્યારે આઇસીઆઇસીઆઇ બેન્કના શેરમાં ૧.૯૦ ટકાનો ઘટાડો જોવાયો હતો. ટાટા મોટર્સ કંપનીના શેરમાં પણ ૧.૭૦ ટકાનું ગાબડું પડ્યું હતું. આઇટીસી, એસબીઆઇ, વિપ્રો, એચડીએફસી કંપનીના શેરમાં પણ ૦.૮૦ ટકાથી ૧.૧૦ ટકા સુધીનો ઘટાડો જોવાયો હતો. તો બીજી બાજુ ભારતી એરટેલ, હીરો મોટો કોર્પ અને લ્યુપિન કંપનીના શેરમાં ૦.૫૦ ટકાથી ત્રણ ટકાનો ઉછાળો નોંધાયો હતો.